সমুদ্রান্তর ফ্রান্স

**সমুদ্রান্তর ফ্রান্স** (, *ফ্রঁস্‌ দুত্রমের্‌*; , *ফ্রঁস্‌ উ্যল্‌ত্রামারিন্‌*)  ইউরোপের বাইরে ১৩টি ফরাসি অধিকারাধীন ভূখণ্ড বা অঞ্চলগুলির সামষ্টিক নাম। এগুলির বেশিরভাগই ফরাসি ঔপনিবেশিক সাম্রাজ্যের অবশিষ্টাংশ, যেগুলি বিউপনিবেশায়নের পরে বিভিন্ন মর্যাদায় ফরাসি রাষ্ট্রের অংশ হিসেবে থেকে যায়।

"সমুদ্রান্তর ফ্রান্স" মূলত একটি সামষ্টিক নামমাত্র যা ফ্রান্সের দৈনন্দিন জীবনে ব্যবহৃত হয়, কিন্তু এটি কোনও প্রশাসনিক মর্যাদাবাহী পরিভাষা নয়। বরং ফ্রান্সের পাঁচটি সমুদ্রান্তর অঞ্চলের দেশটির তেরোটি মাতৃদেশীয় অঞ্চলের মতোই প্রশাসনিক মর্যাদা রয়েছে; পাঁচটি সমুদ্রান্তর  অঞ্চলসমষ্টি আধা-স্বায়ত্তশাসিত; এবং নতুন ক্যালিডোনিয়া একটি পূর্ণ স্বায়ত্তশাসিত অঞ্চল। সমুদ্রান্তর ফ্রান্সের মধ্যে আটলান্টিক মহাসাগর, প্রশান্ত মহাসাগর এবং ভারত মহাসাগরের দ্বীপ অঞ্চল, দক্ষিণ আমেরিকা মহাদেশের ফরাসি গায়ানা এবং বেশ কয়েকটি অ্যান্টার্কটিকা-বেষ্টক দ্বীপপুঞ্জ অন্তর্ভুক্ত। এর পাশাপাশি অ্যান্টার্কটিকা মহাদেশের একটি অংশকেও সমুদ্রান্তর ফ্রান্স হিসেবে দাবি করা হয়। আদেলি ল্যান্ড জেলার উপর ফরাসি সার্বভৌমত্ব ফরাসি *আইন অনুসারে* কার্যকর, কিন্তুঅ্যান্টার্কটিক চুক্তি (১৯৫৯ সালে স্বাক্ষরিত) দ্বারা অ্যান্টার্কটিকার এই অংশের উপর ফরাসি একচেটিয়া দাবি মুলতবি করা হয়েছে। অ্যান্টার্কটিকা বাদে সমুদ্রান্তর ফ্রান্সের স্থলভাগের আয়তন । এটি সমগ্র ফরাসি প্রজাতন্ত্রের স্থলভাগের ১৮% বা প্রায় এক-পঞ্চমাংশ গঠন করেছে। সমুদ্রান্তর ফ্রান্সের একচেটিয়া অর্থনৈতিক অঞ্চলটির আয়তন । এটি   ফরাসি প্রজাতন্ত্রের একচেটিয়া অর্থনৈতিক অঞ্চলগুলির ৯৬.৭% গঠন করেছে।

ইউরোপের বাইরে বর্তমানে চার ধরনের সমুদ্রান্তর ফরাসি আঞ্চলিক প্রশাসন বিদ্যমান: সমুদ্রান্তর জেলা/অঞ্চল, সমুদ্রান্তর অঞ্চলসমষ্টি, নতুন ক্যালেডোনিয়ার *[[অনন্যসামান্য]]* অঞ্চল এবং কিছু জনবসতিহীন অঞ্চল। আইনি ও প্রশাসনিক দৃষ্টিকোণ থেকে, এই চারটি ধরনের অঞ্চলের আইনি মর্যাদা ও স্বায়ত্তশাসনের স্তর ভিন্ন। তবে স্থায়ী অধিবাসীবিশিষ্ট সব অঞ্চলই ফরাসি আইনসভার নিম্নকক্ষ জাতীয় সংসদ ও উচ্চকক্ষ সেনা (সিনেট) - উভয় ক্ষেত্রেই প্রতিনিধি পাঠায়। এই অঞ্চলগুলির মধ্যে ছয়টি ইউরোপীয় ইউনিয়নের সর্ববহিস্থ অঞ্চল হিসাবে বিবেচিত হয়। বাকিগুলি (ক্লিপারটন বাদে) ইউরোপীয় ইউনিয়নের সাথে সহযোগিতাকারী সমুদ্রান্তর দেশ ও অঞ্চল হিসাবে বিবেচিত হয়।

২০২৬ সালের জানুয়ারি মাসের তথ্য অনুযায়ী সমুদ্রান্তর ফ্রান্সে প্রায় ২৮ লক্ষ ৯১ হাজার মানুষ বসবাস করত। এই অধিবাসীদের বেশিরভাগই ফ্রান্স ও ইউরোপীয় ইউনিয়নের নাগরিক। ফলে তারা ফরাসি ও ইউরোপীয় নির্বাচনে ভোট দিতে সক্ষম।

### মানচিত্র
কেন্দ্র|ফ্রেমহীন

### আলোকচিত্রসম্ভার

চিত্র:La_ville_de_Saint-Pierre_et_l'Ile_aux_Marins.jpg|alt=Saint-Pierre, Saint Pierre and Miquelon| সাঁ-পিয়ের, সাঁ-পিয়ের ও মিকলোঁ
চিত্র:Cayenne_city_(8525272038).jpg|alt=Cayenne, French Guiana| কাইয়েন, ফরাসি গায়ানা
চিত্র:Marigot_St_Martin.jpg|alt=Marigot, Saint Martin| মারিগো, সেন্ট মার্টিন
চিত্র:Les_Saintes_-_Archipel_de_Guadeloupe.jpg|alt=Guadeloupe| গুয়াদ্যলুপ
চিত্র:TiFoX-réserve_protégée-9.jpg|alt=Martinique| মার্তিনিক
চিত্র:Saint_Barth_-_Vue_aérienne_-_Octobre_2009.jpg|alt=Saint Barthélemy| সাঁ বার্তেল্যমি
চিত্র:Choungui_nord.jpg|alt=Mont Choungui, Mayotte| শুঁগুই পর্বত, মায়োত
চিত্র:Roche_Vert-Bouteille_2_-_Paysage_de_l'île_de_La_Réunion.jpg|alt=Réunion| রেউ্যনিওঁ
চিত্র:Manchotière_Baie_du_Pacha_(île_de_l'Est)_-_panoramio.jpg|alt=Île de l'Est, Crozet Islands, French Southern and Antarctic Lands| ইল দ্য লেস্ত, ক্রোজে দ্বীপপুঞ্জ, ফরাসি দক্ষিণ এবং অ্যান্টার্কটিক ভূমি
চিত্র:Lagon_BOURAIL_NC.jpg|alt=New Caledonia| নতুন ক্যালেডোনিয়া (নুভেল কালেদোনি)
চিত্র:Wallis_vue_du_ciel.jpg|alt=Wallis Island, Wallis and Futuna| ওয়ালিস দ্বীপ, ওয়ালিস ও ফুতুনা
চিত্র:Bora_Bora_(16542797633).jpg|alt=Bora Bora, French Polynesia| বোরা বোরা, ফরাসি পলিনেশিয়া
চিত্র:Clippertonisland.jpg|alt=Clipperton Island| ক্লিপারটন দ্বীপ


## আরও দেখুন

*ফ্রান্সের প্রশাসনিক বিভাগসমূহ 

## টীকা

## তথ্যসূত্র

## আরও পড়ুন
* Robert Aldrich and John Connell, *France's Overseas Frontier*, Cambridge University Press, 1992.
* Frédéric Monera, *L'idée de République et la jurisprudence du Conseil constitutionnel*, Paris: L.G.D.J., 2004.

## বহিঃসংযোগ
* 

বিষয়শ্রেণী:ইউরোপীয় দেশের নির্ভরশীল অঞ্চল
বিষয়শ্রেণী:ফ্রান্সের উপবিভাগ
বিষয়শ্রেণী:ফরাসি ভাষার লেখা থাকা নিবন্ধ
বিষয়শ্রেণী:সমুদ্রান্তর ফ্রান্স